Diari Oficial de la Generalitat Valenciana


Sumari del DOGV 3863, del 24-10-2000 (2000/8410)

RESOLUCIÓ de 13 d'octubre de 2000, del conseller de Benestar Social, per la qual s'incrementen els crèdits que han de finançar els serveis socials en el sector de discapacitats, regulats en l'Ordre de 16 de desembre de 1999 i determinats per la Resolució de 10 de febrer de 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8410


Data del document
:   13-10-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * discapacitat
    * servei social
    * suport econòmic
    * ajuda pública

RESOLUCIÓ de 13 d'octubre de 2000, del conseller de Benestar Social, per la qual s'incrementen els crèdits que han de finançar els serveis socials en el sector de discapacitats, regulats en l'Ordre de 16 de desembre de 1999 i determinats per la Resolució de 10 de febrer de 2000. [2000/F8410]
  
La convocatòria d'ajudes en matèria de serveis socials en el sector de discapacitats per a 2000, aprovada per l'Ordre de la Conselleria de Benestar Social de 16 de desembre de 1999 (DOGV núm. 3.653, de 27 de desembre de 1999), va ser realitzada d'acord amb allò que s'ha disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i per tant amb antelació a l'aprovació en Corts Valencianes de la Llei de Pressupostos per a 2000, per la qual cosa el finançament d'aquestes ajudes quedarà condicionada a l'aprovació dels crèdits corresponents.
  
Una vegada publicada la Llei 10/1999, de Pressupostos de la Generalitat Valenciana per a 2000, en aplicació del que estableix la disposició transitòria de l'ordre precitada, i d'acord amb allò que s'ha preceptuat en el número 11 de l'article 47 de la Llei d'Hisenda Pública de la Generalitat Valenciana, text refós, es va procedir mitjançant la Resolució de 10 de febrer de 2000 a donar publicitat als crèdits i a les línies de subvenció destinades a finançar els serveis socials en el sector de discapacitats, regulats en l'Ordre de la Conselleria de Benestar Social de 16 de desembre de 1999.
  
Finalment, transcorreguda una part de l'exercici pressupostari, ateses les sol·licituds d'ajudes presentades i a la vista de les noves necessitats sorgides, resulta necessària una nova redistribució dels crèdits, i cal incrementar aquelles línies de subvenció per a les quals existeixen expedients pendents de tramitació.
  
Per tant, d'acord amb el que s'ha exposat i en compliment de l'últim paràgraf de la resolució citada, resolc:
  
Primer
  
Modificar la quantia dels crèdits que financen l'Ordre de 16 de desembre de 1999, de les línies de subvenció que a continuació es detallen:
  
1. Denominació: «Programes Discapacitats»
  
- Línia de subvenció: 2189-409/2000.
  
- Consignació pressupostària: increment de 12.511.319 pessetes i passa de 931.868.385 pessetes a 795.996.666 pessetes.
  
- Fons del Ministeri de Treball i Assumptes Socials: 2.324.000 pessetes.
  
- Fons propis condicionats: 2.324.000 pessetes.
  
- Fons propis no condicionats: 225.848.460 pessetes.
  
2. Denominació: «Serveis Socials Especialitzats Discapacitats»
  
- Línia de subvenció: 0676-403/2000.
  
- Consignació pressupostària: increment de 847.522 pessetes i passa de 9.311.124.866 pessetes a 8.537.693.264 pessetes.
  
- Fons del Ministeri de Treball i Assumptes Socials: 41.997.475 pessetes.
  
- Fons propis condicionats: 33.331.813 pessetes.
  
- Fons propis no condicionats: 0.959.759.459 pessetes.
  
Segon
  
Publicar aquesta resolució en el Diari Oficial de la Generalitat Valenciana.